Reginald Brooks-King

Roedd Reginald Brooks-King (27 Awst 1861 - 19 Medi 1938) yn saethydd o Gymru. Bu hefyd yn chware Criced i dîm Gwlad yr Haf, ac fe ddyfeisiodd un o'r peiriannau bowlio cynharaf.Welsh-archer Reginald Brooks-King adalwyd 1 Rhagfyr 2018

 Cefndir 
Fe'i ganed yn Nhrefynwy yn fab i'r Cyrnol James Pearce King, o The Elms, Trefynwy. Ym 1892 priododd Jessie, pedwaredd ferch yr Is-gapten Richard Bagnall, o Severn Stoke, Swydd Gaerwrangon 

Cafodd ei addysgu yng Ngholeg Malvern,The Malvern Register adalwyd 1 Rhagfyr 2018 lle fu'n aelod o dimau criced a phêl droed yr ysgol. Wedi ymadael a'r ysgol fu'n astudio peirianneg a gwyddorau cymhwysol yng Ngholeg y Brenin Llundain. Wedi graddio bu'n gweithio fel peiriannydd rheilffordd.

 Saethydd 
Bu'n Bencampwr Saethyddiaeth Prydain rhwng 1901 and 1903 ac yn ysgrifennydd cymdeithas saethyddiaeth Prydain ym 1904. .

Enillodd y fedal arian yng nghystadleuaeth ddwbl York yng Ngemau Olympaidd yr Haf 1908.Stori Sydyn: Cymry yn y Gêmau Olympaidd; John Meurig Edwards; Gwasg y Lolfa. ISBN 9781847714107 Saethodd Brooks-King 393 yn rownd gyntaf y gystadleuaeth, a gynhaliwyd yn Llundain. Rhoddodd hyn ef yn yr ail safle, 10 pwynt tu ôl i'r arweinydd William Dod, hanner ffordd drwy'r gystadleuaeth. Ar yr ail ddiwrnod o saethu, llwyddodd Brooks-King i daro 375 i gymryd y pedwerydd lle ar y diwrnod ond yn ail ar y cyfan gyda 768 o bwyntiau, ymhell y tu ôl i Dod ond 8 pwynt o flaen Henry B. Richardson yn drydydd safle.

 Cyfeiriadau 

 Dolenni allanol 



Categori:Genedigaethau 1861
Categori:Marwolaethau 1938
Categori:Pobl o Gymru yn y Gemau Olympaidd
Categori:Gemau Olympaidd yr Haf 1908
Categori:Pobl o Drefynwy